Downloaded from YTS.MX
Official YIFY movies site: YTS.MX
‫ערבות אוסטרליה…‬
‫עולם עתיק של מדבריות ואבק.‬
‫בין פסגות ההרים הגבוהות ביותר‬ ‫מסתתר לו עמק סודי.‬
‫כאן, בנווה המדבר הקסום הזה,‬
‫מתאספים להם אין ספור בעלי חיים‬ ‫בניסיון להימלט מהמדבר היבש.‬
‫עבור כל יצור שהעמק הזה הוא ביתו,‬
‫זה גן עדן.‬
‫אך חיה אחת שולטת בנוף במספריה.‬
‫קנגורו אפור מזרחי.‬
‫- העמק של גורת הקנגורו -‬
‫בעמק נמצאים יותר מ-2,000 קנגורו,‬
‫וזהו סיפורה של אחת מהן.‬
‫הכירו את מאלה.‬
‫היא עומדת להתמודד עם האתגר הגדול בחייה.‬
‫עד כה, אימה לוואנה‬ ‫הייתה זו שחיממה אותה והגנה עליה.‬
‫עכשיו, בפעם הראשונה,‬
‫מאלה מתכוננת לעזוב את הכיס הבטוח.‬
‫ברוכה הבאה לעולם, מאלה.‬
‫מרגע זה והלאה,‬ ‫מאלה תעמוד בפני מכשולים רבים.‬
‫יש לה רק 12 חודשים ללמוד את כל הנחוץ לה‬ ‫לשרוד בכוחות עצמה.‬
‫והסיכויים אינם לטובתה.‬
‫רק אחד מכל חמישה גורי קנגורו‬ ‫זוכה להגיע ליום ההולדת הראשון שלו.‬
‫משום שסכנה רודפת את גן העדן הזה.‬
‫היער השחור.‬
‫הוא מקיף את העמק.‬
‫לאחר ששרפות כילו אותו,‬ ‫נותרו בו רק העצים הגדולים ביותר.‬
‫שרידיה החרוכים של מה שהייתה פעם‬ ‫סביבת מחייה משגשגת.‬
‫הקנגורו לא באים לכאן.‬
‫שכן זהו ביתם של אויבם הגדול ביותר.‬
‫להקת הדינגו.‬
‫מיגלו הוא ראש הלהקה כבר שנים.‬
‫הוא הצייד הטוב ביותר במשפחה.‬
‫בנו הוא דינגו שחור צעיר בשם מירו,‬
‫שנולד באותו הזמן בו נולדה מאלה,‬ ‫בחורף שעבר.‬
‫מירו לומד לצוד.‬
‫כעת הגיע הזמן להוכיח את עצמו.‬
‫לוואנה הייתה כאן פעמים רבות בעבר.‬
‫בתור אם מנוסה,‬
‫היא לא תברח עם מאלה,‬ ‫אלא אם כן הן יהיו מטרת הציד.‬
‫פאניקה עלולה להביא לתוצאות קטלניות.‬
‫מירו עדיין חדש בעסק.‬
‫הוא לומד שקנגורו בוגרים‬ ‫יכולים לברוח מהדינגו ולהערים עליו.‬
‫עדיף לו לחפש משהו איטי ופגיע יותר.‬
‫כדוגמת גור קנגורו.‬
‫או אימא הנושאת גור בכיסה.‬
‫זו ההזדמנות שלו.‬
‫גור הרבה יותר גדול ממאלה מכביד על האימא…‬
‫אך יש לה את כל הסיבות בעולם להשיב מלחמה.‬
‫בקצב הזה, קשה מאוד לאימא‬ ‫לשמור על בטחונו של הגור שלה.‬
‫למירו פשוט אין את יכולת הריכוז.‬
‫הוא חסר ניסיון ומוסח בקלות.‬
‫וזה ניכר לעין.‬
‫מירו חייב ללמוד לדאוג לעצמו.‬
‫זמנו אוזל.‬
‫בסופו של דבר מירו יעזוב את הלהקה‬ ‫ויקים משפחה משלו.‬
‫בבוא העת, הוא יצטרך להיות צייד טוב יותר.‬
‫לגור הקנגורו שנמלט יש מזל שהוא בחיים.‬
‫זהו לקח חשוב עבור מאלה.‬
‫הכיס של לוואנה כבר לא מקום בטוח.‬
‫זוהי עונת הקיץ בעמק.‬
‫הימים ארוכים.‬
‫העשב גבוה וזהוב.‬
‫עכבישונים אצים להם על מפל קורים דקים,‬
‫הנפרשים על פני השטח כרדיד משי.‬
‫עבר חודש מאז שמאלה עשתה‬ ‫את צעדיה הראשונים והמהוססים מחוץ לכיס.‬
‫כעת יש לה פרווה אפורה בהירה ומהממת.‬
‫בדיוק כמו לאימא שלה.‬
‫מאלה נולדה למשפחה של קנגורו‬ ‫הנקראת להקת קנגורו.‬
‫היא גורת הקנגורו הצעירה ביותר,‬
‫והיא עדיין לומדת מי זה מי.‬
‫לכל אחד מקרובי משפחתה‬
‫יש אישיות ייחודית משלו.‬
‫הקנגורו מתקשרים אלה עם אלה‬
‫באמצעות שפה של נקישות לשון ונהמות.‬
‫באמיר, זכר הקנגורו הגדול ביותר בעמק,‬
‫ואביה של מאלה,‬
‫הוא מלך הלהקה.‬
‫קרע באוזנו השמאלית הוא צלקת קרב‬ ‫ממאבקו על כס המלכות.‬
‫בתור המלך, רק לבאמיר מותר‬ ‫לפלרטט בגלוי עם הנקבות.‬
‫כשהוא חולף על פניהם,‬
‫על הזכרים האחרים להתכופף ולהשתעל‬ ‫כדי להביע כבוד.‬
‫ואין לו בעיה להזכיר להם מי הבוס.‬
‫בקצה הלהקה נמצא גור קנגורו‬ ‫חום וקופצני בשם בורו.‬
‫בורו נולד בערך באותו הזמן שמאלה נולדה,‬ ‫והוא הרפתקן.‬
‫בעוד שלמאלה לקח זמן לעזוב את הכיס,‬
‫הוא יצא לחקור את העולם.‬
‫והוא כבר שולט בכל הקטע הזה של הניתור.‬
‫הבעיה היא שלבורו יש רק מהירות אחת.‬
‫בכל הכוח ובשיא המהירות.‬
‫מאלה הייתה נישאת בכיס כל הזמן‬ ‫אם הייתה יכולה,‬
‫אבל ככה לא לומדים.‬
‫קנגורו שלא מסוגל לנתר‬
‫הוא קנגורו שלא מסוגל לברוח מסכנה.‬
‫הלהקה חולקת את העמק עם שכנים רבים.‬
‫חלקם חברים וחלקם אויבים.‬
‫במי יכולה מאלה לבטוח?‬
‫מתחת לקרקעית העמק חי מישהו‬ ‫שהקנגורו משתדלים לא להפריע את מנוחתו.‬
‫זהו וורן הוומבט.‬
‫הקוטר השכונתי.‬
‫אחרי גירוד הבוקר היומי שלו,‬
‫הגיע הזמן שוורן יתחיל לעבוד.‬
‫כמו כל הוומבטים, וורן גר לבדו.‬
‫והוא מאוד מגונן על החלקה החלומית שלו.‬
‫וורן לא סובל מסיגי גבול.‬
‫אז היום מצפה לו המון טרחה.‬
‫פולש מתפרץ לטריטוריה שלו…‬
‫אוכל את הדשא של וורן.‬
‫מתנהג כאילו המקום שייך לו.‬
‫זו שערורייה.‬
‫וורן צריך להראות לשוויצר הזה מי הבוס.‬
‫וורן המסכן.‬
‫לא לכולם יש משפחה שתדאג להם.‬
‫שתגן עליהם.‬
‫בשמש הצהריים, הטמפרטורות נוסקות.‬
‫הקנגורו מלקקים את זרועותיהם כדי להתקרר.‬
‫ואז הזמן להירגע.‬
‫אבל הקנגורו מנמנמים רק דקות ספורות בכל פעם‬
‫כשאוזן אחת תמיד כרויה לסכנה.‬
‫מאלה לומדת את משמעותם של צלילים שונים.‬
‫עמק שופע זמר‬
‫הוא סימן שהכול בסדר.‬
‫אבל צווחה היא אזהרה.‬
‫עיט נועז.‬
‫העיט הזה תפס ארנב.‬
‫עם מוטת כנפיים של יותר משני מטרים,‬
‫הם מסוגלים לתקוף קנגורו בוגר.‬
‫בורו אפילו לא שם לב.‬
‫והעיט יוצא לציד.‬
‫בעודו רוכב על זרם האוויר החם גבוה בשמיים,‬
‫הוא מחפש מטרה.‬
‫גור קנגורו בלתי מנוסה הוא ארוחה קלה.‬
‫למרבה המזל, לא הרבה חומק‬ ‫מפני המשמר השכונתי.‬
‫על מנת להגן על הטריטוריה שלהם,‬ ‫העקעקים והעורבים‬
‫יציקו לעיט עד לגבולות העמק.‬
‫מאלה ראתה עד כמה חשוב להקשיב לעולם שסביבה.‬
‫בפעם הבאה,‬ ‫ייתכן שבורו לא יקבל הזדמנות שנייה.‬
‫בימים הארוכים של הקיץ,‬
‫האוויר מתמלא נחילי חרקים נושכים.‬
‫מיליוני חרקים.‬
‫זה יכול לשגע קנגורו.‬
‫מאלה לא מצליחה להבין‬ ‫איך לברוח מהקונדסאים הקטנטנים.‬
‫אך יש יצור אחד קטן שיכול לעזור לקנגורו.‬
‫הכירו את וילי הנחליאלי.‬
‫וילי לא מסוגל לעמוד בפני חרק מכונף וטעים.‬
‫פשוט קשה לתפוס אותם,‬
‫אבל לווילי יש טריק קטן בכנף.‬
‫בשעה שהקנגורו מתנועעים…‬
‫הם מעוררים את החרקים.‬
‫וילי מנתר מקנגורו לקנגורו,‬
‫ופוגע בדיוק ברגע הנכון.‬
‫בכל הנוגע להדברה…‬
‫מאלה מצאה חבר טוב חדש.‬
‫הסתיו מתקרב.‬
‫והימים מתחילים להתקצר.‬
‫עם רדת הלילה,‬
‫עולם חדש ומרהיב מתגלה.‬
‫לאור הירח,‬
‫העמק הוא מארג‬ ‫של מראות וצלילים מוזרים וחדשים.‬
‫מאלה מתחילה להבין את הכללים של עולמה.‬
‫ואת הסכנות שבו.‬
‫אך יש עוד כל כך הרבה מה לגלות.‬
‫די בכך כדי לגרום אפילו לגורת קנגורו צעירה‬ ‫ולחוצה להרגיש קצת הרפתקנית.‬
‫מראה חדש מופיע לפני מאלה.‬
‫פטריות זוהרות פורחות למטריות קסומות.‬
‫זהו יער שופע חיים.‬
‫חבויים במערות העמוקות ביותר,‬
‫זחלים מאירים מנצנצים בחושך.‬
‫מצע של אלפי לפידים מנצנצים.‬
‫כל אחד ואחד מהם יוצר אור משלו.‬
‫בעוד שמשהו מוזר עוד יותר נראה עמוק ביער.‬
‫תכסיס של אור הירח משנה את הנוף.‬
‫ואת רבים מיצוריו.‬
‫קשקשים, פרווה ונוצות‬ ‫סופגים אור אולטרה-סגול‬
‫ויוצרים גוונים חדשים ומלאי חיים.‬
‫מעט ורוד על חזה של נמיית כיס.‬
‫או קקדו עם כרבולת הניאון שלו.‬
‫תופעה נדירה זו‬
‫נמצאת בשפע רק ביער סביב העמק של מאלה.‬
‫כשעולה שחר חדש,‬ ‫מאלה היא גורת קנגורו חדשה לגמרי.‬
‫היא סוף סוף מרגישה בנוח‬
‫ויש לה ביטחון עצמי‬ ‫ליהנות מהעולם שמעבר לכיס של אמה.‬
‫אבל זה רק השלב הראשון.‬
‫תוך שישה חודשים קצרים, היא תישאר לבדה.‬
‫יש עוד כל כך הרבה מה ללמוד.‬
‫עם בוא הסתיו,‬
‫ימי הקיץ החמים והמעייפים מגיעים לקיצם.‬
‫בורו לא יכול להפסיק לבהות‬ ‫בתופעה החדשה שנקראת ערפל.‬
‫יש שינוי באוויר.‬
‫מזג האוויר הקריר יותר בישר‬ ‫על תחילתה של עונת האגרוף.‬
‫ובורו להוט להצטרף.‬
‫יש צורך לשלוט במספר מהלכים.‬
‫למשל, נעילות ראש.‬
‫היאבקות.‬
‫והתגוששות עם טפרים חדים מאוד.‬
‫אך הנשק האולטימטיבי של קנגורו‬ ‫הוא הנשק בו הכי קשה לשלוט.‬
‫הבעיטות החזקות שלהם עלולות לשבור עצמות.‬
‫בורו מגלה שהנחתת בעיטות דורשת כוח ואיזון.‬
‫בגילו, בורו רק מתאמן על כישוריו.‬
‫אך יום אחד הוא יצטרך לעזוב את הלהקה‬
‫ולהילחם כדי להפוך לזכר השליט.‬
‫המלך באמיר עשה פעם את אותו המסע בדיוק…‬
‫אחרי שנים שבהן התאגרף עד לפסגה.‬
‫עכשיו הוא יילחם רק אם מישהו‬ ‫יהיה נועז מספיק לקרוא תיגר על המלך.‬
‫ויש אחד, ילדון עולה,‬
‫שמאמין כי הכתר צריך להיות שלו.‬
‫הוא בהחלט מתנהג ככה עם הנקבות.‬
‫שמו דואן.‬
‫הליכתו הנוקשה של באמיר‬ ‫משמעה "לסגת" בשפת הקנגורו.‬
‫אם דואן לא ייכנע,‬
‫באמיר יצטרך להילחם בו.‬
‫ולבורו יש מושב בשורה הראשונה.‬
‫באמיר מנסה ללכת על נעילת ראש,‬ ‫אבל לא מצליח להטיח את דואן לקרקע.‬
‫הוא מנסה שוב.‬
‫טעות חמורה בשיפוט…‬
‫אך זה עדיין לא נגמר.‬
‫טעות מביכה ומיותרת של דואן‬ ‫מביאה את הקרב לסיומו.‬
‫באמיר חוגג את ניצחונו.‬
‫הכתר נשאר שלו לעת עתה.‬
‫עברו שלושה חודשים‬ ‫מאז שמאלה הגיחה לראשונה לעולם.‬
‫הכיס כבר קטן עכשיו למידותיה.‬
‫מאלה לומדת את כל הדרכים‬ ‫והקיצורים הטובים ביותר‬
‫שחצו את העמק‬ ‫לאורכו ולרוחבו במשך אלפי שנים.‬
‫כשהן מגיעות אל ראש גבעה,‬
‫לוואנה מלמדת את מאלה‬ ‫לעצור, להתבונן ולהקשיב.‬
‫קנגורו שמקשיב היטב‬
‫ישמע אזהרה הנלחשת בין העצים.‬
‫ריח שנישא ברוח.‬
‫צליל שנשמע עמוק ביער.‬
‫הם באים.‬
‫מאלה נלכדת בבהלת הציד.‬
‫היא מופרדת מלוואנה.‬
‫היא אבודה.‬
‫לאחר שנכשל בעבר,‬
‫מירו ממש חייב לעשות את זה כמו שצריך הפעם.‬
‫עם כל כך הרבה קנגורו במנוסה,‬ ‫קשה לו לבחור מטרה.‬
‫קנגורו אחד בחר שלא לברוח.‬
‫מלך הלהקה, באמיר, לא זז.‬
‫קנגורו בגודל שלו יכול להנחית בעיטה קטלנית.‬
‫הדינגו החומה לוקחת סיכון עצום.‬
‫היא זקוקה לשאר הלהקה שלה,‬
‫אבל הגיבוי שלה נמצא במקום אחר.‬
‫נראה שמירו קיבל החלטה גרועה נוספת.‬
‫נקבה בוגרת.‬
‫הוא לא יכול היה לבחור מטרה קשה יותר.‬
‫פעם נוספת הערימו על מירו.‬
‫מאלה עשתה גם היא טעות חמורה.‬
‫שאר הנקבות מטפלות בגורים משלהן.‬
‫הסיכוי היחידי של מאלה לשרוד‬ ‫הוא לעקוב אחר צליל וריח בחזרה ללוואנה.‬
‫הדבר היחיד שגורת קנגורו צריכה באמת‬ ‫הוא את אימא שלה.‬
‫ולהקת הדינגו עדיין במצוד.‬
‫באמיר לא זז ממקומו.‬
‫אבל שאר הלהקה נענית עכשיו‬ ‫לקריאתה של כלבת הדינגו החומה.‬
‫ביחד הם מקיפים את באמיר.‬
‫דינגו תוקפים את הקנגורו הגדול ביותר‬ ‫לעתים נדירות.‬
‫אבל אפילו באמיר האדיר‬ ‫לא יכול להמשיך להילחם לנצח.‬
‫הלהקה איבדה את המלך שלה.‬
‫מאלה עדיין לא מצאה את אימה.‬
‫היא מחפשת…‬
‫ומחפשת.‬
‫ואז, סוף סוף…‬
‫ריח מוכר.‬
‫הפעם, זו באמת היא.‬
‫אוויר קריר הלכוד על ידי ההרים מסביב,‬
‫מתאסף בעמק.‬
‫האדמה מתחילה לקפוא.‬
‫כשהחורף מגיע,‬
‫מותו של באמיר הותיר את העמק ללא מלך.‬
‫הלהקה אבודה ובלתי יציבה.‬
‫עולמה של מאלה עובר תהפוכות,‬
‫במובנים רבים.‬
‫תינוק חדש גדל בתוך הכיס של לוואנה.‬
‫מאלה היא אחות גדולה.‬
‫אבל ללוואנה כבר אין מספיק חלב לחלק.‬
‫זה תזמון גרוע עבור מאלה.‬
‫צינת החורף חודרת עלים ואפילו תאי עשב.‬
‫מפרקת אותם מבפנים.‬
‫בקור העז, יש מחסור באוכל.‬
‫ולעשב שמאלה נאלצת לאכול עכשיו‬ ‫יהיה בקרוב ערך תזונתי מועט.‬
‫גורי קנגורו רבים לא ישרדו את החורף.‬
‫עבור הדינגו, אלה ארוחות קלות.‬
‫הלהקה צריכה להאכיל עוד הרבה פיות.‬
‫דור חדש של לוחמים.‬
‫הגורים האלה יהיו מוכנים לצוד באביב,‬
‫כשרוב הגורים החדשים בלהקת הקנגורו‬ ‫יגיחו מהכיסים שלהם.‬
‫אך מישהו חסר.‬
‫מירו כבר לא רצוי בלהקה.‬
‫הוא ברשות עצמו בפעם הראשונה.‬
‫עם הגעתם של הגורים החדשים,‬
‫מירו נאלץ לעזוב.‬
‫ללא תמיכת משפחתו, עתידו אינו ברור.‬
‫והחורף רחוק מלהסתיים.‬
‫מעטה של שלג עמוק מכסה מדי שנה‬ ‫את ההרים הסובבים את העמק של מאלה.‬
‫העמק מוגן בדרך כלל‬ ‫מפני מזג האוויר הגרוע ביותר…‬
‫אך אקלים כדור הארץ הופך ליותר בלתי צפוי.‬
‫הלהקה נקלעה לסופת שלגים.‬
‫אפילו דואן האדיר נאלץ למצוא מחסה.‬
‫מאלה תזדקק לכל נחישותה כדי לשרוד עד האביב.‬
‫הלהקה תיכנס למצב הישרדות עד שהחורף יסתיים.‬
‫האביב מגיע.‬
‫מאלה עברה את החורף הראשון שלה.‬
‫עכשיו היא מחוץ לכיס שמונה חודשים,‬
‫והיא נעשית יותר ויותר עצמאית.‬
‫אחותה הקטנה, דורה, דורשת עכשיו‬ ‫את כל תשומת הלב של לוואנה.‬
‫בורו נראה יותר ויותר כמו זכר מתבגר צעיר.‬
‫כבר לא מספיק לו להתאגרף עם אימו,‬
‫הוא משתעשע עם שאר הזכרים הצעירים.‬
‫ללהקה יש כמה אוכל שהיא רוצה.‬
‫שפע של מטעמים‬
‫שדורשים מעט מאוד מאמץ.‬
‫אבל מאלה מגלה שמזג האוויר החם‬ ‫מביא איתו גם בעיית גירודים.‬
‫הפרווה העבה שהייתה נחוצה לה‬ ‫כדי לעבור את החורף צריכה לנשור עכשיו.‬
‫אף אחד בלהקה‬ ‫לא חסין מפני המהפך האביבי הזה.‬
‫וילי הנחליאלי, סתגלן כתמיד,‬
‫מנצל את הרגע‬ ‫כדי לאסוף חומרי בניין לקן שלו.‬
‫בנוי מעשב ארוג וקורי עכביש,‬
‫מעט פרווה רכה‬ ‫תיתן לו הרגשה עוד יותר ביתית.‬
‫הקן כבר משך את עינה של נקבה.‬
‫ייתכן שבקרוב לווילי תהיה משפחה לדאוג לה.‬
‫גם דואן חושב על חיזור.‬
‫הוא חיכה לרגע הזה זמן רב.‬
‫אבל אם באמיר איננו וכס המלכות פנוי,‬
‫צריך להתחרות במחזרים רבים.‬
‫אחת הנקבות הצעירות בלהקה הגיעה לפרקה.‬
‫דואן הוא הזכר הראשון שמחזר אחריה.‬
‫אבל הנקבה לא מוכנה עדיין להתחייב.‬
‫היא מטיילת ברחבי העמק כדי לפרסם את עצמה.‬
‫רק למקרה שיש בסביבה זכר גדול ומושך יותר.‬
‫דואן יעמוד למבחן.‬
‫זכרים רבים אחרים אוהבים‬ ‫את הסיכויים שלהם ומצטרפים למרדף.‬
‫זה ידוע בתור רכבת הזדווגות.‬
‫הנקבה תבחר את הזכר שיצליח לשלוט על הרכבת.‬
‫אם דואן יוכל להישאר בראש,‬
‫זה יכול להיות הרגע‬ ‫בו יבסס את מעמדו כמלך הלהקה.‬
‫מאחר שהמקום הראשון עדיין פנוי,‬
‫כל הזכרים של העמק כאן.‬
‫עם כל הפיתולים של הנקבה,‬
‫הזכר המוביל משתנה שוב ושוב.‬
‫העניינים מתחממים מאוד.‬
‫הנקבה תופסת מחסה בין הסלעים.‬
‫דואן מותש,‬
‫אבל הסיכון גבוה מדי.‬
‫הוא מתחיל להתנפל על המתחרים.‬
‫הזכרים הצעירים הופכים את זה לקטטה.‬
‫והנקבה נחושה‬
‫שלא לתת לאף אחד מהצעירים האלה‬ ‫להזדווג איתה.‬
‫אז היא בורחת בצורה מחוכמת.‬
‫דואן לא נשאר בידיים ריקות.‬
‫עם הופעתו היום,‬
‫הוא זכה בכתר.‬
‫יום אחד יגיע תורה של מאלה‬ ‫להצטרף לטקסים האלה.‬
‫בורו יתחיל עוד קודם.‬
‫עולם המבוגרים קורא לו.‬
‫בעוד זמן קצר, בורו יעזוב את העמק.‬
‫כדרכם של זכרים צעירים.‬
‫כל העמק נכנס לרוח האביב.‬
‫זמן של אהבה וחיים חדשים.‬
‫וורן, לעומת זאת, עדיין בכוננות גבוהה.‬
‫לא היו מסיגי גבול נוספים בחלקה שלו.‬
‫אבל תמיד צריך לעמוד על המשמר.‬
‫אוי לא.‬
‫הנה מגיעות צרות.‬
‫אל פחד,‬
‫וורן מוכן יותר.‬
‫הוא עבר על התרגילים שלו.‬
‫הוא יודע מה לעשות.‬
‫רגע אחד.‬
‫גנב העשב הזה נראה שונה.‬
‫הייתכן?‬
‫אוי, אלוהים אדירים.‬
‫זו וומבט נקבה.‬
‫החיים מלאים בהפתעות.‬
‫הקוטר השכונתי מצא אהבת אמת.‬
‫ומאלה היא זו שמוצאת את עצמה לבד‬
‫ללא הגנת אמה.‬
‫בפעם הראשונה בחייה הצעירים, היא באמת לבדה.‬
‫מירו כבר לא חלק מהלהקה‬ ‫ולבדו כבר שלושה חודשים.‬
‫גם לו אין גיבוי.‬
‫הוא לא יכול להרשות לעצמו לעשות טעויות.‬
‫מבחינת מירו ומאלה, כל 12 החודשים האחרונים‬ ‫מסתכמים ברגע הזה.‬
‫מאלה ומירו עכשיו אחד על אחת.‬
‫מירו ממוקד לחלוטין.‬
‫מאלה נדחקת לקצה גבול היכולת שלה.‬
‫אין הימור גבוה יותר‬ ‫מאשר דו הקרב בין צייד לניצוד.‬
‫מירו מונע על ידי דחף ראשוני, רעב.‬
‫אבל מאלה מונעת על ידי משהו עמוק הרבה יותר.‬
‫הרצון לחיות.‬
‫היום לא הלך למירו.‬
‫אבל עם התמדה ונחישות,‬
‫הוא יהפוך בסופו של דבר לצייד דגול.‬
‫בדיוק כמו אבא שלו.‬
‫מאלה ניצחה כנגד כל הסיכויים‬ ‫והגיעה לציון דרך חשוב.‬
‫השנה השלמה הראשונה שלה מחוץ לכיס.‬
‫יבול גורי הקנגורו החדש של העונה הגיח,‬
‫והם מנסים כמה ניתורים מגושמים.‬
‫בדיוק כמו שמאלה עשתה פעם.‬
‫זה נראה כאילו עבר נצח.‬
‫יום אחד, מאלה תלמד את ילדיה‬ ‫את הלקחים שהיא למדה.‬
‫דרכי הקנגורו וטקסיהם‬
‫שנותרו ללא שינוי במשך עידנים.‬
‫בעמק סודי זה של פלא וקסם.‬
‫תרגום כתוביות: תמר פימה‬